|  |
| --- |
| NOTĂ INFORMATIVĂla proiectul hotărârii Guvernului pentru modificarea unor hotărâri ale Guvernului |
| **1. Denumirea autorului și, după caz, a participanților la elaborarea proiectului**  |
| Proiectul hotărârii Guvernului pentru modificarea unor hotărâri ale Guvernului (*Hotărârea Guvernului nr.357/2009 cu privire la aprobarea Regulamentului circulației rutiere și* *Hotărârea Guvernului nr.500/2018* *pentru aprobarea Regulamentului privind cerințele generale de echipare a autovehiculelor cu regim prioritar de circulație și a autovehiculelor speciale*) a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite**  |
| Modificarea celor două hotărâri ale Guvernului rezultă din necesitatea aducerii acestora în concordanță cu actele normative superioare și excluderii unor interpretări ambigue prin utilizarea corespunzătoare, constantă și uniformă a terminologiei juridice. Concomitent, se instituie o categorie distinctă de vehicule cu regim prioritar de circulație pe suprafața exterioară a cărora nu vor fi aplicate schemele coloro-grafice, marcajele de identificare și inscripțiile informaționale, însă vor fi dotate cu dispozitive de semnalizare luminoasă și sonoră specială, care nu vor fi vizibile în exterior. Acest tip de vehicule vor fi utilizate pentru exercitarea atribuțiilor de prevenire și combatere a contravențiilor și infracțiunilor prevăzute de legile speciale. Totodată, dat fiind faptul că doar vehiculele cu regim prioritar de circulație ale Inspectoratului General al Poliției conțin inscripții suplimentare (*denumirea subdiviziunii*) comparativ cu alte vehicule similare prevăzute în anexele nr.2 și nr.3 la Regulamentul privind cerințele generale de echipare a autovehiculelor cu regim prioritar de circulație și a autovehiculelor speciale, aprobat prin Hotărârea Guvernului nr.500/2018, se optează pentru adaptarea acestora conform unei singure exigențe, general aplicabile de către autoritățile publice care dispun de astfel de vehicule, în partea ce se referă la amplasarea inscripțiilor informaționale și a marcajelor de identificare pe vehicule.În plus, măsurile moderne de prevenire și contracarare a terorismului și altor genuri de infracțiuni care prezintă pericol social sporit, impune necesitatea modificării unor cerințe generale de echipare a vehiculelor cu regim prioritar de circulație.Mai mult, consolidarea și dezvoltarea capacităților de intervenție a Poliției în situații de urgență a comunității pe care o servește, este o provocare și o misiune primară pentru Ministerul Afacerilor Interne și acest obiectiv urmează și în continuare să fie realizat în cadru reorganizării activității echipajelor Inspectoratului General al Poliției prin excluderea din coloristica vehiculelor de patrulare și celor de intervenție a elementelor care indică apartenența la o anumită subdiviziune/unitate.Este important de menționat că în acest mod, polițiștii dotați cu aceste vehicule din cadrul subdiviziunilor specializate, având competență teritorială generală, vor avea capacitate de reacție și intervenție imediată la solicitarea subdiviziunilor care au nevoie de ajutor, astfel încât în situații de urgență va reacționa echipajul din imediata apropiere a evenimentului, indiferent dacă fapta sesizată a fost comisă în afara teritoriului administrativ deservit. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
|  Proiectul nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi**  |
| Proiectul se referă la modificarea Hotărârii Guvernului nr.357/2009 cu privire la aprobarea Regulamentului circulației rutiere și Hotărârii Guvernului nr.500/2018 pentru aprobarea Regulamentului privind cerințele generale de echipare a autovehiculelor cu regim prioritar de circulație și a autovehiculelor speciale.La **Regulamentul circulației rutiere** se propune modificăriîn scopul asigurării exercitării atribuțiilor de prevenire și combatere a contravențiilor și infracțiunilor, în special celor cu caracter conspirativ (*criptic*). Astfel, se consideră plauzibil ca unele vehicule ale Inspectoratului General al Poliției să nu fie vizibile în traficul rutier. Prin urmare, autorii faptelor ilegale ar putea fi prinși cu ușurință în flagrant sau reținuți, deoarece aceștia nu ar cunoaște că în apropierea lor sunt reprezentanții organelor de drept, care pot interveni prompt.Suplimentar se remarcă că, vehiculele Serviciului de Protecție și Pază de Stat sunt dotate cu lumini giratorii de culoare roșie și albastră doar în cazul escortării delegațiilor oficiale și/sau a demnitarilor care beneficiază de protecție de stat în conformitate cu pct.19 din Regulamentul privind cerințele generale de echipare a autovehiculelor cu regim prioritar de circulație și a autovehiculelor speciale, aprobat prin Hotărârea Guvernului nr.500/2018.Pentru exercitarea altor atribuții funcționale, altele decât cele menționate mai sus, vehiculele serviciului respectiv nu au scheme coloro-grafice, marcaje de identificare și inscripții informaționale, or obligațiile Serviciului de Protecție și Pază de Stat sunt: să prevină, să depisteze și să anihileze orice acțiune, risc sau amenințare prin care s-ar atenta la viața, integritatea fizică, libertatea de acțiune și la sănătatea persoanelor beneficiare de protecție de stat, indiferent de locul lor de aflare, să asigure paza sediului punctelor de lucru și a reședințelor acestor persoane; să participe, în limitele competenței, la combaterea terorismului și diversiunilor; să execute, independent sau în cooperare cu alte organe specializate, acțiuni de căutare, identificare și neutralizare a obiectelor suspecte care ar periclita persoanele beneficiare de protecție de stat, sediul punctelor de lucru sau reședințele aflate în pază (*art.11 lit.a), g) și i) din Legea nr.134/2008 cu privire la Serviciul de Protecție și Pază de Stat*).Se precizează că, utilizarea vehiculelor fără scheme coloro-grafice, marcaje de identificare și inscripții informaționale de către Centrul Național Anticorupție și Serviciul de Informație și Securitate se atestă din specificul confidențial al activității funcționale ale acestor instituții publice reglementată în Legea nr.753/1999 privind Serviciul de Informații și Securitate și Legea nr.1104/2002 cu privire la Centrul Național Anticorupție.De asemenea, dreptul de a utiliza mijloace de transport auto care nu au semne distinctive deține și Biroul de Curieri Speciali în conformitate cu art.7 lit.f) din Legea Biroului de Curieri Speciali nr.402/2004. În ordinea celor consemnate, se propune modificarea pct.105 subpct.1) din Regulamentul circulației rutiere, și anume textul ,,și care sunt vopsite în mod special, în cazul în care execută” să fie substituit cu textul ,,și care, după caz, sunt vopsite în mod special, în timpul executării”.Având ca bază aceleași raționamente se propune modificarea pct.7 din Regulamentul privind cerințele generale de echipare a autovehiculelor cu regim prioritar de circulație și a autovehiculelor speciale, aprobat prin Hotărârea Guvernului nr.500/2018, la caz în noțiunea ,,autovehicul special”, textul ,,speciale și scheme” se substituie cu textul ,,speciale, după caz, cu scheme” (*pct.2 subpct.3) lit.d) din proiect*). Prin urmare, având ca temei terminologia utilizată în Legea nr.131/2007 privind siguranța traficului rutier (art.2, art.57 alin.(8) etc.) și în Regulamentul circulației rutiere, aprobat prin Hotărârea Guvernului nr.357/2009 (pct.7, 38, 95 și 105), precum și în baza art.54 alin.(1) lit.c) din Legea nr.100/2017 cu privire la actele normative se consideră judicios ca în tot cuprinsul Hotărârii Guvernului nr.500/2018, textul ,,autovehicul cu regim prioritar”, la orice formă gramaticală, să fie substituit cu textul ,,vehicul cu regim prioritar” la forma gramaticală corespunzătoare.În **Regulamentul privind cerințele generale de echipare a autovehiculelor cu regim prioritar de circulație și a autovehiculelor speciale:**pct.2 se revizuiește pentru a expune cu claritate și fără echivoc prevederea legală;la pct.3, textul ,,Ministerului Sănătății, Muncii și Protecției Sociale” se substituie cu textul ,,Ministerul Sănătății” pentru al aduce în concordanță cu pct.3 din Hotărârea Guvernului nr.117/2021 cu privire la restructurarea administrației publice centrale de specialitate;pct.3 se completează cu subpct.101) cu următorul cuprins: ,,101) serviciilor destinate transportării valorilor importante (*vehicule de încasare*);”, astfel încât pct.3 va fi în corelație cu pct.20 și anexele nr.1 și nr.2 ale aceluiași act normativ;pct.5 se expune în redacție nouă pentru a fi redat într-un limbaj clar, concis și pentru a exclude interpretările neuniforme;se completează cu pct.151 – 153 și se reiterează argumentele specificate pentru modificarea pct.105 subpct.1) din Regulamentul circulației rutiere *(pct.1 subpct.2) din proiect*);se instituie obligația obținerii permisiunii Inspectoratului național de securitate publică pentru utilizarea unor asemenea vehicule, precum și obligația de atribuire a mențiunii ,,Autovehicul special” în certificatul de înmatriculare a autovehiculelor, circumstanță care va împiedica utilizarea acestora contrar destinației, drept temei fiind art.7 din Legea nr.131/2007 privind siguranța traficului rutier; pct.20 se amendează întru asigurarea unificării terminologiei actului normativ, or conform pct.7 din Regulamentul circulației rutiere, autovehicule de încasare sunt autovehicule speciale destinate transportării titlurilor de valoare, banilor și valorilor materiale;se completează cu pct.201 – 203 în vederea creării cadrului juridic necesar pentru punerea în aplicare a dispozițiilor art.7 lit.i) al Legii nr.131/2007 privind siguranța traficului rutier, care se referă la permisul special prevăzut în anexa nr.1 capitolul III poziția 11 din Legea nr.160/2011 privind reglementarea prin autorizare a activității de întreprinzător;se modifică poziția 9 din anexa nr.1, poziția 9 din anexa nr.2 și poziția 9 din anexa nr.3 în contextul rigorilor prevăzute la poziția 11 compartimentul III ,,Actele permisive care se încadrează în categoria certificatelor” din anexa nr.1 la Legea nr.160/2011 privind reglementarea prin autorizare a activității de întreprinzător, art.7 lit.i) din Legea nr.131/2007 privind siguranța traficului rutier și poziția 562 din Nomenclatorul integrat al serviciilor publice administrative, aprobat prin Hotărârea Guvernului nr.670/2020. |
| **5. Fundamentarea economico-financiară**  |
| Proiectul nu implică cheltuieli financiare suplimentare din bugetul de stat. Implementarea acestuia se va asigura în limita resurselor financiare alocate anual conform Legii bugetului de stat și/sau din finanțare externă. |
| **6. Modul de încorporare a actului în cadrul normativ în vigoare**  |
| Proiectul se încadrează în cadrul normativ existent, iar aprobarea acestuia nu va genera ca o consecință necesitatea amendării altor acte normative. |
| **7. Avizarea și consultarea publică a proiectului**  |
| Pentru asigurarea transparenței în procesul decizional, proiectul urmează a fi plasat pentru consultări publice pe portalul [www.particip.gov.md](http://www.particip.gov.md) și pe pagina web oficială a Ministerului Afacerilor Interne [www.mai.gov.md](http://www.mai.gov.md), la directoriul ,,Transparența”, secțiunea ,,Consultări publice”. |
| **8. Constatările expertizei anticorupție**  |
| Se va completa după efectuarea expertizei anticorupție. |
| **9. Constatările expertizei de compatibilitate**  |
| Proiectul nu necesită o expertiză de compatibilitate. |
| **10. Constatările expertizei juridice**  |
| Se va completa după efectuarea expertizei juridice. |
| **11. Constatările altor expertize**  |
| Proiectul nu necesită efectuarea altor expertize. |

**Secretar general al ministerului Serghei DIACONU**